《寒食谩兴书所见二首 其一》
元代·吕诚

杨柳东风日夜颠，杏桃无语不成妍。水流竟没鸥边石，雨重浑成卵色天。

节序匆匆无可那，物情汹汹最堪怜。荒村阒寂无鸡犬，何处人来扫墓田。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。